cyanic-selkie/wikianc huggingface dataset:
Frelst!
Joachim Nielsen bidrar med vokal og gitar. May-Irene Aasen er trommeslager og har dessuten vokalen på låta «Aftenbønn». Petter Pogo spiller bass, gitar, keyboard og mandolin.
Gudmund Vindland
Gudmund Vindland er et pseudonym for en norsk forfatter født 15. oktober 1949 på Gjøvik og oppvokst i Nittedal nord for Oslo. Hans opprinnelige navn var Pettersen, senere Gudmund Justås og nå Gudmund Vindsun. Han er mest kjent for sin debutroman fra 1979, Villskudd, som blant annet handler om hans forhold til forfatteren Jens Bjørneboe, som varte fra 1972 til 1975.
Liste over veitunneler på Færøyene
Tunneler har vært viktig i utviklingen med å binde Færøyenes byer og bygder sammen med vei, med Hvalbiartunnilin (åpnet 1963) mellom Hvalba og Trongisvágur som den første. Den lengste tunnelen per i dag er Norðoyatunnilin (åpnet 2006), som forbinder Klaksvík på Norðoyar med Leirvík på Eysturoy, og slik med resten av øyriket. Det er i dag 19 tunneler, men det er planlagt ytterligere fem, med ferdigstilling av de viktige Skálafjørðurtunnilin i 2019 og Sandoyartunnilin i 2021.
Dagfinn Aarskog
Dagfinn Aarskog (født 10. desember 1928 i Ålesund, død 27. mai 2014 i Bergen ) var en norsk lege, genetiker og professor i pediatri ved Universitetet i Bergen.
Han tok medisinsk embetseksamen ved Universitetet i Bergen i 1956, og fikk sin medisinske doktorgrad i 1965. Aarskog var spesialist i pediatri (barnesykdommer) fra 1964 og i medisinsk genetikk fra 1974. I perioden 1964 til 1965 arbeidet han som vitenskapelig assistent ved Johns Hopkins Hospital i Baltimore i USA. Aarskog ble avdelingsoverlege ved barneklinikken på Haukeland sykehus i 1971. I perioden 1988 til 1993 var han dekanus ved Det medisinske fakultet under UiB.
Grå pampasrev
Grå pampasrev (Lycalopex griseus) har mange navn, men er kanskje i tillegg best kjent under det alternative navnet argentinsk grårev. Den er en art i slekten av søramerikanske rever, som består av små rovpattedyr i hundefamilien. Noen kaller også denne reven for grårev, men den må ikke forveksles med arten grårev.
Atferd og matvaner
Grå pampasrev er altetende og dietten varierer gjennom året, avhengig av sesong. Den foretrekker kanin og fugler, men spiser også frukt, bær, frø, insekter, små pattedyr, skorpioner, firfisler, frosk og egg. Likeledes spiser den kadavere, som sammen med gnagere og armadillo ser ut til å være den viktigste proteinkilden vinterstid.
Beboelig sone
Beboelig sone (engelsk: habitable zone, HZ) er innen astronomien en region i det ytre rom hvor forholdene er fordelaktige for å opprettholde liv. Det finnes to kriterier som anses nødvendige å oppfylle for at det skal være sannsynlig at liv skal kunne eksistere. Himmellegemet må befinne seg innenfor den beboelige sonen til sin stjerne i et solsystem og dels skal solsystemet befinne seg i en beboelig del av galaksen (forskningen er imidlertid tynn på det sistnevnte punkt). Sonen kalles også «økosfære», «det grønne beltet» eller «gullhårsonen» alt ettersom det er for varmt, for kaldt eller akkurat passe. I vårt eget solsystem anses den beboelige sonen å strekke seg fra 0,95–1,37 astronomiske enheter, noe som innebærer at jorden befinner seg ganske nær den indre grensen.
Israels rettsvesen
Høyesterett
Israels høyesterett har sete i Jerusalem og fungerer både som appelldomstol og som overrett, i siste tilfelle som førsteinstansdomstol, som oftest i forbindelse med lovbrudd begått av statlige myndigheter. Høyesterett består av en formann, en viseformann og 12 øvrige dommere, utnevnt på livstid av presidenten.
Distriktsdomstoler i administrative forhold
Distriktsdomstolene i administrative forhold ligger nært til de andre distriktsdomstolene, og anklager mot statlige myndigheter kan rettes hit.
Oppgangssag
Historie
Da Nederland ble den ledende handelsnasjon i Europa, ble det merkbart at landet manglet tømmer som måtte importeres fra østersjølandene og Norge. Det trengtes planker og bord, ikke rundtømmer, så nordmennene måtte ta i bruk en fremmed oppfinnelse: Oppgangssagen. I Norge slo den først gjennom på midten av 1400-tallet i Bohuslän, som da var en del av landet. I Oddevald (senere Uddevalla) vokste virksomheten fram med lokaliseringsfaktorene: En god havn og et sagbruksområde innenfor; kort, rask og billig transport av trelast fra sag til skip, samtidig som kvaliteten på bordene ble bevart, og prisene de beste. Også Moss oppsto på denne bakgrunn.
Koreansk gjenforening
Økonomi
De økonomiske ulikhetene mellom Sør- og Nord-Korea er også av betydning. Den koreanske gjenforeningen vil nødvendigvis være annerledes enn Tysklands gjenforening av flere årsaker:
Gliese 649
Gliese 649 er en rød dvergstjerne i stjernebildet Herkules, beliggende omtrent 34 lysår fra solen. Det har blitt oppdaget at stjernen har en eksoplanet i bane rundt seg.
Slaget ved Fimreite
Slaget ved Fimreite den 15. juni 1184 var det endelige slaget mellom kong Sverre og Magnus Erlingsson om kongsmakten i Norge. Begge gjorde krav på å bli konge i Norge og hevdet å være av kongsætt. Magnus Erlingson falt i slaget, og ifølge overleveringene også over 2,000 av hans menn. Slaget fant sted i Sogndalsfjorden ved stedet Fimreite som ligger i Sogndal kommune.
Clement Deykin
Clement Pemberton Deykin (født 1. oktober 1877, død 14. mars 1969) var en britisk sportsutøver som deltok i de olympiske leker 1900 i Paris.
Hans Oster
Militær karriere
Oster var tiltenkt rollen som president for Rikskrigsretten etter statskuppet.
Pietro Bembo
Pietro Bembo (født 20. mai 1470 i Venezia i Italia, død 19. januar 1547 i Roma) var en av den katolske kirkes kardinaler.
Roma
Bembo ble ikke presteviet før i 1539, i en alder av 69 år. Dette markerte også et brudd med hans tidligere livsstil, og han viet seg til studiet av De hellige skrifter og av kirkefedrene. Han ble administrator av bispedømmene Gubbio (1541–1544) og Bergamo (fra 1544), men mottok aldri bispevielsen, og besøkte heller aldri sine bispedømmer. Bembo blir betraktet som en av det 16. århundres mest fremstående diktere og humanistiske lærde. Hans verker inkluderer det ovennevnte segment av Venezias historie, dialoger, dikt, kritikker, brev og det man i dag ville kalle essays.
Hva var vel livet uten deg? (album)
Hva var vel livet uten deg? er et musikkalbum med GT-Sara og Hedemarkslaget, utgitt i 2008.
Johan VI av Portugal
Ettermæle
Han satte i gang opprettelsen av en rekke samfunn og akademier for vitenskapelige, litterære og kunstneriske studier, slik som Junta Vacínica (administrering av vaksine for kopper), det akademiske institutt for vitenskap og kunst, akademiet for vitenskap og kunst i Fluminense (Rio), Escola Anatômica, Cirúrgica e Médica do Rio de Janeiro, det kongelige akademi for artilleri, befestning og formgivning, Academia dos Guardas-Marinhas, Academia Militar, Brasils nasjonalbibliotek, det kongelige museum (i dag Brasil nasjonalmuseum), Teatro Real de São João (i dag Teatro João Caetano), foruten også å rekruttere internasjonalt anerkjente solositer og støtte andre musikere av det kongelige kapell, inkludert Fader José Maurício, den ledende brasilianske komponist i hans tid, støttet også ankomsten av Missão Artística Francesa, noe som resulterte i etableringen av Escola Real de Ciências, Artes e Ofícios (høyere kunstundervisning), forløperen til dagens Escola Nacional de Belas Artes ved Det føderal universitet i Rio de Janeiro, noe som hadde avgjørende betydning for fornyelsen av undervisning og kunstproduksjon i Brasil.
Ruth von Kleist-Retzow
Liv
I 1935 flyttet hun tilbake til Stettin, for å ta det pedagogiske ansvaret for undervisningen av barnebarna von Kleist, von Bismarck og von Wedemeyer.
Hennes barnebarn Maria von Wedemeyer ble i juni 1943 forlovet med Dietrich Bonhoeffer.
Jo Inge Nes
Jo Inge Nes (født 14. juli 1972) er en norsk musiker og komponist fra Stangvik i Surnadal.
Paris–Roubaix 2015
Alexander Kristoff deltok for sjette gang og tok 10.-plass, mens Kristoffer Skjerping fikk sin debut i rittet.
Lag
I tillegg til de 17 UCI WorldTour-lagene ble 8 andre lag invitert til å delta:
Herbert Nicol
Nicol var med på det britiske laget i rugby union under Sommer-OL 1900 i Paris. Det var kun tre lag som deltok og det ble spilt kun to kamper. Storbritannia spilte en kamp, de tapte til Frankrike med 8-27. I den andre kampen vant Frankrike med 27-17 over et tysk lag. Frankrike ble olympiske mestere og både Storbritannia og Tyskland er av IOC oppført som sølvmedaljevinnere.
Lars Gjendemsjø
Etter krigen
Etter krigen ble Gjendemsjø ansatt som lærer ved Bergen folkeskole. Han engasjerte seg i sosialt arbeid, spesielt blant krigsseilere, krigsveteraner og krigsenker, hadde en rekke verv i veteranorganisasjonene og drev lobbyvirksomhet for en rettferdig fordeling av Nortrashipfondet. For dette arbeidet ble han i 1972 utnevnt til ridder 1. klasse av St. Olavs Orden.
Gerd Thoreid
Året etter kom albumet Hva var vel livet uten deg? med Hedemarkslaget. I 2009 kom albumet 85 år og alt intakt. GT-Sara hadde gjesteopptredener i Senkveld med Thomas og Harald, Frokost-TV og Trygdekontoret. Ett år var hun en av prisutdelerne på arrangementet Spellemannprisen.
Villa Felicidad
Transport
Ruta 5 forbinder Villa Felicidad med Juanicó, Canelones, Florida og Rivera.
Cauchy–Schwarz’ ulikhet
Om ulikheten
For vektorer og  i planet sier ulikheten at:
Sverker den eldre
Sverker den eldre er den svenske kongen som har gitt navn til Sverkerætten. Han ble først anerkjent som konge av Østergøtland og deretter som konge av Sverige fra ca. 1130 til 1156. Sverkers uttalte strategi som politiker var å gifte seg med betydningsfulle kvinner som kunne skape forbindelser som kunne styrke og stabilisere hans gebrekkelige kongerike. Det skal ha funnet sted en tidlig hustru som i henhold til tradisjonen skal ha rømt fra Sverker.
På 1150-tallet skal Sverker ha kommet i en krig med Danmark. Til alt hell for Sverker maktet smålendingene å slå tilbake angrepet fra kong Svein Grathe, og deretter vende konflikten i en sådan grad at han fikk den danske tronpredenten Knut Magnusson erkjent som danskenes konge i 1154. To år etter ble kong Knut i 1156 gift med hans datter, som sin side i forvegen hadde giftet seg med Knuts mor, Rikissa av Polen.
Absence & Blipp
Absence & Blipp var en norsk hiphop-, breakdance- og beatbox-gruppe som deltok i første sesong av det norske underholdningsprogrammet Norske Talenter. Gruppa bestod av breakdancegrupen Absence Crew og beatboxer Stian Blipp.
KMail
Eksterne lenker
Kontact Kontact
Karl von Eckartshausen
Karl von Eckartshausen studerte filosofi og bayersk sivilrett i München og Ingolstadt. I 1776 ble han hoffråd og rådgiver til kurfyrsten Karl Theodor av Bayern. I 1780 ble han rådgiver for sensur av bøker og i 1784 arkivar ved hoffet i München.
I sine tidlige år hadde han forfattet en rekke juridiske skrifter, og andre tekster som var påvirket av opplysningstiden. Hans medlemskap i Illuminatus-ordenen opphørte imidlertid allerede i 1784, etter kurfyrstens første edikt mot ordenen.
1188 Gothlandia
1188 Gothlandia er en hovedbelteasteroide og går i bane innenfor asteroidefamilien Flora. Den ble oppdaget 30. september 1930 av Josep Comas Solá ved Observatori Fabra i Barcelona.
Skonnert
Betegnelsens opprinnelse
Det var først lenge etterpå den nye betegnelsen som ble tatt i bruk omkring riggingen, hadde blitt allment akseptert i forbindelse med større popularitet i de amerikanske kolonier. Det første seilskipet som var betegnet som en skonnert i Europa, er «St. Ann» i 1736, som vakte oppsikt hos engelske skipsbyggere. Den svenske skipsdesigneren Fredrik Henrik af Chapman som hadde besøkt England rundt dette tidspunktet, fikk laget tegninger av dette skipet, som var bygget i Amerika og senere solgt til Portugal. Dette ble gjengitt i hans publikasjoner om skip og båt i 1768.
Slettopper
Den norske betegnelsen «slettopper» eller «slett-topper» kom muligens av den like mastehøyden på alle master fra de minste tomastete til den største, syvmastete skonnerten. Samtidig er den vanligste betegnelsen på en rigget mast en topp. Man snakker om f.eks. "fortoppen", "stortoppen" og "krysstoppen". Når det var kun sneiseil, eller slette seil (langsskipsseil), så ble dette omtalt som en slett topp. I norsk litteratur er slettopperskonnerten også omtalt som «sneiseil-skonnert» med gaffelseil samt forseil (stagfokk, klyver, jager mellom fokkemasten og klyverbom/baugspryd). Det finnes norske slettopperskonnerter, men de største var kjøpt fra USA i tiden frem til 1917.
Firemastede skonnerter
Skipsbyggerne i Maine var ledende i denne utviklingen fordi dampskip bygd av trevirke ble rammet av strenge forsikringsvilkår, og man gikk over til seilskip. De skværriggede seilskipene hadde forlengst blitt erstattet av de rimeligere skonnertene i kystfarten. Et viktig skritt var de oppfinnelser som gjorde det mulig å bruke damp til drift av vinsjene, dermed sank behovet for besetning på skip større enn 700 til 800 tonn med mer enn tre master. De store, firemastede skonnerter i kystfart var normalt brukt til bulklast som kull til de mange havnene langs østkysten; økonomisk sett var de billige å bygge, bemanne og bruke.
Mersseil-skonnerter i Storbritannia
Fram til 1840 hadde de fleste britiske lasteskipene dypt skrog for å oppnå større lasteevne, men en ny lov om beregnering av tonnasje førte til en ny generasjon seilskip med lengre skrog som ikke stakk så dypt som tidligere. Dette dro mersseil-skonnertene meget stor fordel av med en rigg som i tillegg til å være økonomisk og praktisk, også var hurtigere enn andre samtidige rigger på De britiske øyer. Med lengre og grunnere skrog kom riggingen til sin rett, og spesielt fra 1870-årene var denne skipstypen svært vanlig. Som en ekstra gevinst ble de tomastede skonnerter utviklet til tremastede skonnerter i annen halvdel av 1800-tallet.
Breakdown (sang av Tom Petty)
«Breakdown» er en sang av Tom Petty and the Heartbreakers', det er den første singelen fra deres selvtitulerte debutalbum.
Villa Crespo y San Andrés
Befolkning
Kilde:
Anarkoindividualisme
Individualisme og egoisme
Til tross den relativt store spredningen ønsker anarkoindividualismen også å bekjempe klassesamfunnet, staten, kapitalismen og autoriteter, men istedenfor idealisering av fellesskapet betoner anarkoindividualismen individet som samfunnets basis. Anarkoindividualistene tror, i motsetning til de sosiale anarkistene, på et fritt marked, dog ikke i en kapitalistisk mening, men et marked uten rente, patent og statlig regjering. Dette synet, mutualisme, er anarkoindividualismens økonomiske system. Visjonen er at for flertallet skal samfunnet gradvis endres innenfra gjennom reisningen av alternative økonomier, såkalt gradualisme, slik at voldelige revolusjoner kan unngås. Anarkoindividualismen har gått fra den mer sosiale mutualismen til Pierre-Joseph Proudhons snitt via Benjamin R. Tuckers individuelle mutualisme til Max Stirners strengt egosentriske anarkistiske versjon. Innenfor anarkoindividualismens tankefelt finnes likevel tidvis motsetninger som pasifister, gradualister, revolusjonære og nihilister.
Anarkoindividualisme av forskjellige slag har noen få ting til felles. Disse er:
Hamarkameratene i 2007
Kort
Ivar Rønningen
Henry (navn)
Henry brukes også som etternavn.
Københavns Energi
Historie
Københavns Energis historie går tilbake til 1857 og 1859, hvor Københavns Belysningsvæsen og Københavns Vandforsyning ble etablert. Vannforsyningen etablerte en rekke vannverker, hvorav noen lå langt fra København – og ble med tiden Danmarks største vannforsyning. Det første gassverk ble satt i drift i 1857, mens det første elektrisitetsverk, Gothersgade Elværk, ble satt i drift i 1892. I 1925 begynte produksjonen av fjernvarme.
Landkreis Nordsachsen
Landkreis Nordsachsen er en Landkreis i Fristaten Sachsen, som ble opprettet den 1. august 2008 i forbindelse med Kretsreformen i Sachsen i 2008. Kretsen ble opprettet gjennom en sammenslåing av de to tidligere kretsene Landkreis Torgau-Oschatz og Landkreis Delitzsch.
Byer og kommuner
Forvaltningsfellesskap og Forvaltningsforbund
Inge den yngre
Inge den yngre var svensk konge fra omkring 1110 til begynnelsen av 1120-tallet.
Dyssosial personlighetsforstyrrelse
Behandling
Studier viser at kognitiv terapi kan forbedre forståelse og forhold til andre mennesker, bidra til utvikling av et mer adaptivt adferdsmønster og endre holdninger. Involvering av signifikante andre, for eksempel en ektefelle eller samboer, viser seg å være en viktig faktor for forbedring i terapi. Personer som kjenner pasienten kan bidra med informasjon og på denne måten underbygge evidens om effekt av terapien.
5535 Annefrank
Den 2. november 2002 passerte romsonden Stardust Annefrank og tok detaljerte bilder av asteroiden. De returnerte bildene viste at asteroiden var 8 km i lengde; dobbelt så lang som antatt fra bakkeobservasjoner.
Mediastud
MediaStud AS det tidligere navnet på paraplyorganisasjonen for studentmedier i Trondheim. 1. juli 2014 endret det navn til Studentmediene i Trondheim AS. Selskapet er et driftselskap for studentmedia i Trondheim. Selskapet eies av Studentersamfundet i Trondhjem og Studentsamskipnaden, hver med en eierandel på 50%.
Nepal Kamyunishta Parti (Marksbadi Leninbadi Maobadi Kendra)
Partistifting 15. november 2005
NKP(Malema Kendra) blei danna 15. november 2005 ved sammenslåinga av to enda mindre partier.
NKP(MLM) (Tamang)
I desember 2006 splitta NKP(SMLM) seg, og et nytt parti oppsto:
Slutt i april 2007
Samlingspartiet blei danna av tre små kommunistpartier: NKP(EKM) (Sing Shrish), NKP(ML) (2007) og NKP(MLM) (Tamang), for å registrere et felles parti til valget på grunnlovsgivende forsamling i 2007.
Inn i parlamentet i 2007
I Nepals overgangsparlament 2007, som blei konstituert 15. januar, fikk  Samyukta Bammorcha (SBM) tre plasser, som blei delt mellom de tre medlemspartiene. NKP(SMLM)s representant blei tidligere NSP(MLM)-leder N.K. Prasai.
Sushi
Norge
Normalt selges sushi i Norge med smørfisk (escolar), kamskjell, laks, scampi (kokt), krabbe (kokt), crabsticks, tunfisk og kveite, men kan serveres med det meste av sjømat, som for eksempel ål og blekksprut.
Arkitrav
I de greske templene, som i hovedsak er laget av kalkstein eller marmor, varierer arkitravblokkenes lengde mellom 2,50 og 4,50 meter. Den lengste arkitraven strekker seg over den brede, midterste inngangen i Akropolis i Athen. Den består av to blokker som ligger inntil hverandre og er 5,43 meter lang, 1,15 meter høy og 1,44 meter bred. I egyptiske templer forekommer arkitraver av betydelig større lengde.
5696 Ibsen
5696 Ibsen er en asteroide i det ytre av hovedbeltet. Den ble oppdaget 24. september 1960 av Cornelis Johannes van Houten, Ingrid van Houten-Groeneveld og Tom Gehrels. Han er oppkalt etter den norske dramatikeren Henrik Ibsen.
Melfjordbotn
Om navnet
Den eldste kjente gården i Melfjorden er i skriftlige kilder kalt henholdsvis Melfiornes (1567), Mel-fiord (1610), Melfiordt (1614), Melfiord (1661), Melfior (1666) og Mælfjorden (1723).
Kongespeilet
Ukjent forfatter
Forfatteren er ukjent, men er tydelig en lærd person, sannsynligvis knyttet til kongens hoff i en framtredende posisjon. Forsker Fredrik Paasche mente at forfatteren kunne være erkebiskop Einar Gunnarsson, men andre forskere mener at forfatteren har for sterke monarkiske synspunkt til å være en så fremtredende kirkeleder. Forfatteren har teologiske og astronomiske kunnskaper, og er vel bevandret i både norsk og utenlandsk litteratur. Han nevner også at det finnes folk på andre siden av kloden, antipoder. Språket kan tyde på at han var fra, eller bodde i Trondheim eller Trøndelag. Noen kilder har endog antydet lokaliseringen så presist som til Nærøy i Namdalen.
Oppstadhornet
Oppstadhornet (også kjent som Opstadhornet) er et fjell (737 moh) på Otrøya i Molde kommune i Møre og Romsdal. Dette er det høyeste punktet på øya. Toppen ligger i et fjellmassiv som også inkluderer Skåla (607 moh.) i nordvest, Rørsethornet (659 moh.) og Ræstadhornet (729 moh.) i nord, og Heggdalshornet i øst.
İsmail Enver
Tidlig liv
Det er uenighet om hans opprinnelse og oppvekst. Enkelte kilder oppgir at han ble født i fattige kår i Abana, som er en by i nærheten av Svartehavet. Hans far var etnisk tyrker og jobbet som bro-vokter. Hans mor fra Albania i Kaukasus og jobbet som gravlegger, og han hadde en bestemor som var tsjerkesser. Andre påstår han ble født i en velstående familie i Konstantinopel. Han begynte i den osmanske hæren som «subaltern» uten penger og innflytelse, men jobbet seg oppover i systemet og fikk tilgang til universitetet i Konstantinopel. Derfra dro han til Salonika, som var hovedkvarteret til de gryende Ungtyrkerne. Der ble han kjent med Mehmed Talat, senere kjent som Talat Pasja, og İsmail Enver fant endelig en som hadde samme politiske ideer som han selv.
Exodus (band)
1985-1994
Gary Holt (gitar), Rick Hunolt (gitar), Steve "Zetro" Souza, Rob McKillop (bass) og Tom Hunting (trommer) skulle nå gi ut to album sammen; Pleasure of the Flesh i 1987 og Fabulous Disaster i 1989. Året etter ga Exodus ut enda et album, Impact is Imminent, men nå uten Tom Hunting. John Tempesta tok Tom Hunting sin plass som trommeslager i Exodus. Det var denne oppstillingen som i 1990 ga ut konsertalbumet Good Friendly Violent Fun.
1997-1998
I 1997 gjenforente Exodus seg med Gary Holt og Rick Hunolt på gitar, Paul Baloff på vokal, Jack Gibson på bass og Tom Hunting på trommer. I 1997 ga de ut konsertalbumet Another Lesson In Violence, før de på nytt ble oppløst i 1998.
Michael Collins (1890–1922)
Tidlig liv
Collins ble født i Sam's Cross nær Clonakilty i Cork. Han var den tredje sønnen i familien, og yngst av åtte barn. På gravstenen står det at han ble født 12. oktober 1890, men den korrekte datoen ser ut til å være 16. oktober.
Faren, som også het Michael Collins, ble i unge år medlem av Irish Republican Brotherhood (IRB), men forlot etterhvert bevegelsen og slo seg ned som gårdbruker. Han var seksti år gammel da han giftet seg med den 23 år gamle Marianne O'Brien, og døde da sønnen Michael var bare seks år gammel.
Påskeopprøret
Samme år reiste han til Granard sammen med Harry Boland i forbindelse med valgkamp før et suppleringsvalg. De møtte der Kitty Kiernan, og begge falt for henne. Hun ble etterhvert forlovet med Collins; de to rakk aldri å gifte seg. Den omfattende brevvekslingen mellom dem er i stor grad bevart, og er en av de beste kilder til kunnskap om privatpersonen Collins, og til mange av de tanker som lå bak hans politiske avgjørelser.
Den anglo-irske traktat
Forhandlingene endte opp i den anglo-irske traktat, og dermed opprettelsen av Den irske fristaten. Den var tenkt som en stat som omfattet hele Irland, men de seks grevskapene i Nord-Irland hadde mulighet til å forbli en del av Det forente kongerike, noe de som forventet valgte å gjøre. Collins krevde at en grensekommisjon måtte gå gjennom delingsgrensen, i håp om at Nord-Irland ville bli så lite at det ikke kunne overleve økonomisk. Kommisjonens arbeid ble til slutt ikke tatt til følge, fordi begge parter følte de ville tape for mye.
Arven etter Collins
For Collins' ettermæle gav hans tidlige død en fordel i forhold til andre irske ledere. De Valera huskes som en blind gammel mann i 1960- og 1970-årene; Cosgrave som statsministeren som måtte balansere kontoene etter krakket, Mulcahy som mannen som beordret henrettelser av irske fanger under borgerkrigen, Eoin O'Duffy som den tidligere politimannen som ble politiker og lot seg imponere av Francos fascisme. Collins ble for alltid stående som den heltemodige, staute unge mannen, bare 32 år gammel ved sin død, som gav Irland en republikk og en traktat, viktige steg på veien som førte frem til full uavhengighet.
Ødegården Verk
Østgruven
Under Delgobes ledelse ble Østgruven en av landets største gruver, i 1880 hadde de en arbeidsstyrke på 350 mann. Få år etter møtte de nedgang, hovedsakelig fordi apatitt sank i pris på verdensmarkedet. I 1885 hadde de verdier for rundt en million kroner på lager, men kunne ikke sende apatitten ut på markedet på grunn av prisfallet. De ble tvunget til å redusere virksomheten betydelig, helt ned til en arbeidsstyrke på bare 86 arbeidere, og mange ble arbeidsløse. Men selv som en mindre gruve var den ikke lønnsom, og tidlig i 1890-årene opphørte gruvevirksomheten. Compagnie Française des Mines de Bamble valgt å kutte tapene, solgte gruven til sine kreditorer og konsentrerte seg i stedet om Blika gullgruve i Svartdal i Seljord, som de drev fram til århundreskiftet.
Sørlig pudu
Den sørlige puduen (Pudu pudu) er det minste nålevende medlemmet av hjortedyrene (Cervidae), og er nå regnet som en utrydningstruet art etter flere år med sterk jakt, konkurranse og miljøødeleggelser. Det spesifikke nummeret på ville dyr er ukjent, fordi den er meget sky. Puduen veier kun 6–8 kg, og har en mankehøyde på omtrent 35 cm.
Atferd
Puduen er et meget lite dyr som man sjelden ser stort av. Om dagen gjemmer den seg under den tette regnskogen for å unngå å bli oppdaget av rovdyr. En fullvoksen pudu har tykk, rødbrun pels som lett kan motstå de varierende klimaforholdene den opplever i dets utbredelsesområde. Puduen lever det meste av sitt liv alene, men i paringstiden danner den ofte par eller hele familiegrupper. Puduen er også meget varsom, og pleier å bevege seg sakte igjennom tett vegetasjon og stopper opp til tider for å se om det er farer rundt den.
Papias
Forfatterskap
De få bevarte fragmentene fra skriftene hans omfatter utsagn fra Jesus som ikke er kjent fra evangeliene, og en bisarr beretning om Judas Iskariots skjebne. Andre sterkt omdiskuterte bidrag er påstanden om at Matteusevangeliet opprinnelig ble skrevet på hebraisk og deretter oversatt til gresk, og at Peter var hovedkilden til Markusevangeliet.
Sætrang
Dagens Sætrang-gårder
Den opprinnelig urgården er delt flere ganger. I dag finnes det derfor sju gårder som bærer navnet Sætrang. Tre av dem kalles Søndre Sætrang og fire Nordre Sætrang. I tillegg er både Fløytingen (100/12) og Bingen (100/14) bruk som er skilt ut fra Sætrang.
Martin Hollund
Han har hatt comeback til gamleklubben Bremnes. Han har der spilt flere kamper som spiss, og et par i mål.
Rättsmedicinalverket
Verket gjør utredninger og medisinske undersøkelser for det øvrige rettsvesenet. Det bedømmer også om lovbrytere har en psykisk forstyrrelse eller ikke (såkalt rettspsykiatrisk undersøkelse), kontrollerer narkotikapåvirkning, gjør farskapstest og undersøker unaturlige dødsfall.
Aleksandr Popov (svømmer)
Karriere
Popov ble født i Nizjnjaja Tura i Sverdlovsk oblast og begynte å svømme i en alder av 8 år ved sportsskolen for barn og ungdom ved Fakel sportskompleks i Lesnoj. På den tiden var Popov redd for vann, men faren hans insisterte på at han skulle ta svømmetimer ved idrettsakademiet. Popov startet karrieren som brystsvømmer, men byttet til fristil da han ble medlem av Gennadij Toiretskijs lag i 1990, etter initiativ fra hovedtreneren for Sovjetunionens landslag (Team Glep Petrov). Etter det flyttet han fra Russland til Australia for å være med treneren sin.
Marilyn Monroe
Etter å ha tilbragt mesteparten av barndommen i fosterhjem, giftet hun seg som 16-åring med James Dougherty. Hun begynte å jobbe som modell, noe som førte til hennes første filmkontrakt i 1946. De første rollene hennes var små, men hun spilte blant annet i de kritikerroste filmene Asfaltjungelen og Alt om Eva (begge fra 1950). Gjennombruddet kom i filmen Niagara i 1953. Hun fikk ros for sitt komiske talent i filmer som Herrer liker blonde piker (1953), Gift med en millionær (1953) og Gresskar i nød (1955), og ble en av de mest populære filmstjernene i Hollywood. Et ekteskap og påfølgende skilsmisse fra den tidligere baseballspilleren Joe DiMaggio økte også hennes kjendisstatus.
Fosterhjem
Monroe flyttet deretter til Grace Goddards 58 år gamle tante, Ana Lower. Senere uttalte hun om Lower: «Hun endret livet mitt. Hun var det første mennesket i verden jeg virkelig var glad i, og hun var glad i meg.» Monroe begynte også å praktisere Lowers religion, kristen vitenskap. I 1940 måtte hun flytte tilbake til familien Goddard grunnet Lowers sviktende helse. «Doc» Goddards datter, Eleanor Bebe Goddard, bodde også sammen med dem. Hun hadde, grunnet en psykisk syk mor, vokst opp i et dusin ulike fosterhjem og utsatt for både vold og matmangel. Etter at Monroe ble kjent brukte hun deler av fostersøsterens bakgrunnshistorie som sin egen. Da familien Goddard flyttet til Vest-Virginia i 1942 ble Monroe igjen i California, og flyttet tilbake til Lower. Grace Goddard var imidlertid bekymret for tantens helse, og redd for at Monroe skulle havne tilbake på barnehjem. Hun oppfordret derfor Monroe til å gifte seg med den eldre nabogutten James Dougherty. De giftet seg noen uker etter at hun fylte 16 år.
Begynnelsen
I slutten av 1948 møtte Monroe agenten Johnny Hyde, visepresidenten i William Morris Agency, som oppfordret henne til å fortsette skuespillerkarrieren. Monroe uttalte senere: «Første gang jeg nevnte skuespillerdrømmene mine til Johnny Hyde, smilte han ikke. Han lyttet henført og sa: ‘Selvsagt kan du bli en skuespillerinne!’ Han var den første som tok ambisjonene mine på alvor og på grunn av dette er jeg han evig takknemlig.»
Actors Studio og Marilyn Monroe Productions
Monroe møtte Milton H. Greene for første gang da han tok bilder av henne for Look i 1953. Mens mange fotografer forsøkte å fremheve hennes sexy image, presenterte Greene henne i en mer moderat positur, noe hun selv var fornøyd med. De to utviklet et vennskap og Monroe klaget over kontrakten hennes med Fox og rolletilbudene som hun fikk fra dem. Hun fortalte også at hun ikke fikk høy nok lønn. I Herrer liker blonde piker fikk Monroe utbetalt 18 000 dollar, mens motspiller Jane Russell, som ikke var tilknyttet et filmselskap, fikk betalt mer enn 100 000 dollar.
Død
Dette har imidlertid ikke stoppet Monroes død fra å bli en av de mest debatterte konspirasjonsteoriene i det 20. århundre.
James Dougherty
De giftet seg 19. juni 1942, noen uker etter at hun fylte 16 år. Ifølge Dougherty gikk ekteskapet bra så lenge hun var avhengig av han. Under andre verdenskrig tjenestegjorde Dougherty i den amerikanske handelsflåten og Monroe begynte å jobbe som modell. Monroe brukte opp alle pengene, som både hun selv og Dougherty tjente, på modellkarrieren sin. I begynnelsen av 1946 ba han henne velge mellom han og modellkarrieren. Monroe flyttet midlertidig til Grace Goddards tante, Minnie Willette, i Las Vegas og søkte om skilsmisse. Den 13. september 1946 ble de offisielt skilt. Dougherty giftet seg på nytt i 1947, og begynte å jobbe hos Los Angeles Police Department. Han var en av politimennene som passet på publikum under premieren til Monroes film Asfaltjungelen i 1950.
Joe DiMaggio
Etter at Monroe innledet et forhold til forfatteren og dramatikeren Arthur Miller i 1955, ble kontakten mellom dem brutt. Da ekteskapet mellom Monroe og Miller tok slutt i 1960 tok DiMaggio opp kontakten med henne igjen. DiMaggio skal ha blitt bekymret for Monroe og sluttet derfor i jobben sin 1. august 1962 for å flytte tilbake til California. Han skal angivelig hatt planer om å fri til henne på nytt. Monroe-biografen Donald Spoto og DiMaggio-biografen Richard Ben Cramer hevder imidlertid at DiMaggio fridde og fikk ja sommeren 1962, og at vielsen skulle finne sted 8. august 1962. Etter at Monroe døde var DiMaggio med på å arrangere begravelsen hennes. I 20 år etter hennes død fikk han ukentlig levert roser på graven hennes. I motsetning til Monroes to andre ektemenn giftet DiMaggio seg aldri på nytt, uttalte seg aldri offentlig om henne eller skrev noe om deres forhold.
Arthur Miller
I januar 1964 hadde Millers teaterstykke Efter syndefallet premiere, med en vakker kvinne kalt Maggie i en av rollene. Miller fikk kritikk for å angivelig ha basert rollen på Monroe. Dette nektet imidlertid Miller for, både i intervjuer og sin selvbiografi. Han la imidlertid ikke skjul på at hans siste teaterstykke, Finishing the Picture, var basert på produksjonen av Uten feste. Et intervju med han ble brukt i dokumentaren The Century of the Self, hvor han var kritisk til den psykiatriske behandlingen Monroe hadde fått før hennes død.
Administrering av dødsboet
Da Monroe døde hadde hun rundt 4000 dollar på kontoen. I testamentet sitt hadde hun ført opp pengegaver til familie, venner og ansatte, men på grunn av gjeld, skatt og advokatutgifter var det ikke nok penger til å utbetale disse før på 1970-tallet.
Barna til den avdøde fotografen Sam Shaw, som selger lisenser til bildene av flere kjendiser gjennom selskapet The Shaw Family Archives Ltd., ble i 2005 saksøkt av Strasberg fordi de hadde solgt et bilde av Monroe til kommersielt bruk. Den 2. mai 2007 avgjorde en dommer i New York i Shaws etterkommeres favør. Det ble slått fast at Monroe ikke la ned krav om publiseringsrettighetene til Shaws bilder mens hun levde, og det var heller ikke spesifisert noe i hennes testamentet om dette. I tillegg ble det poengtert at Monroe døde som en innbygger i New York, og derfor var den statens lover gjeldende.
Brygge
"Brygge" som stedsnavn
Brygge er et eldre begrep enn kai, og er avledet til en rekke stedsnavn i norske byer. Vikingene har på 800-tallet gitt navn til en by, Brugge, i Flandern i Belgia.
Bygninger med tilflott
Bryggene var bygninger som tilhørte en tid der all varetransport av betydning foregikk sjøveien. Med overgangen til landeveis transport er mange brygger og sjøboder blitt kulturminner.
Pulp
Biografi
I 2011/12 samlet Jarvis Cocker bandmedlemmene som opplevde suksessen på 1990-tallet. Pulp holdt da en rekke konserter i Europa, Australia, USA og Latin-Amerika. På NME Music Awards 2012 mottok de prisen Outstanding Contribution to Music Award. Gjenforeningskonsertene ble avsluttet med en arenakonsert i hjembyen Sheffield 8. desember 2012.
Transport i Sør-Afrika
Transportsystemet i Sør-Afrika er godt utbygd til tross for landets varierte geografiske og topografiske forhold, og omfatter et veinettverk, jernbanenettverk, nasjonale og internasjonale flyplasser og skipstrafikk.
Paso de la Cadena
Befolkning
Kilde:
Målmannen
Formål
De som står bak Målmannen mener bladet sikter seg inn mot mennesker som søker etter nye tilnærminger til målsaken, og at bladet har en særgjerning i å sette søkelys på språklige emner med følger for den norske målreisningen. Etter deres syn er det behov for ordskifte og en større bevisstgjøring om de grunnleggende spørsmålene i målsaken. De mener også at det er viktig å vise det høgnorske målet i bruk, i artikler og innlegg av mer allment slag.
Historie
Målmannen ble opprettet i kjølvannet av en intern konflikt i Vestmannalaget i 2002. Opptaksmennene var tidligere medarbeidere i bladet Vestmannen. Etter deres syn beveget ledelsen i Vestmannalaget seg bort fra lagsformålet, arbeid og strid for høgnorsk mål, og dette manifesterte seg i en omlegging av bladet Vestmannen der den sittende redaktøren ble kastet og utgivelsesruta redusert fra ti til seks nummer i året.
5699 Munch
5699 Munch er en hovedbelteasteroide. Den ble oppdaget 16. oktober 1977 av Cornelis Johannes van Houten, Ingrid van Houten-Groeneveld og Tom Gehrels. Asteroiden er oppkalt etter den norske maleren Edvard Munch.
Skumle eventyr med Billy og Randi
Skumle eventyr med Billy og Randi, også kalt Billy og Randis skumle eventyr (original tittel: The Grim Adventures of Billy & Mandy) er en amerikansk animert TV-serie skapt av Maxwell Atoms i 2003, som sendte den siste sesongen sin i 2007. Serien har tre filmer: Billy og Randi redder julen, Billy og Randis skumle spøkelseseventyr og Underfist. Serien sendes i Norge på kanalen Cartoon Network. De to hovedrollene, Billy og Randi, har tvunget Mannen med ljåen (vanligvis bare kalt Grim, av det engelske navnet The Grim Reaper) til å være deres bestevenn for alltid gjennom et veddemål om sjelen til en syk hamster.
Randis introduksjonsreplikker
Andre ordspill inkluderer: «Hvis du skifter kanal, så begynner vi å snakke om det bak ryggen på deg», «Dette er slutten; Knus fjernsynet», «Hvis du blir det du spiser, kan jeg bli deg i morgen» (hvorpå hun holder opp en kniv og en gaffel), «Du kan endre utløpet av denne tegnefilmen ved hjelp av viljekraften din», «Det er brutalt og umenneskelig», «Raggel, fraggel», «Roser er røde, fioler er blå, vi kommer om bord, og du er snart død», «Dra i en spakk og trekk i snor og sjokkotøfftøfftoget for», «Du er jordnær, men jeg tror du kan komme enda dypere», «Hvis dumskap har fått oss hit, kan det vel få oss ut?», «Har det blitt morsomt snart?» og «Er det noe rart her, eller er det bare deg?» (fulgt av at Randis fjes blir forvandlet til et heslig monster).
Vitus Bering
Karriere
Ekteskap, familie, barn og barnebarn: Han giftet seg i oktober med en tysk-russisk kvinne, Anna Christina Pülse i den lutherske kirke i Viborg, som kort tid tidligere var blitt erobret av Russland fra svenskene. Han fikk med henne fire barn, sønnene Thomas, som ble embedsmann, Jonas og Anton, offiserer i den russiske armé, og datteren Anna, gift med baron Korff, politimester i St. Petersburg.
Modellbyrå
Et modellbyrå er en juridisk enhet, ofte med besøksadresse og et profileringsmedium som for eksempel en webside. Modellbyråer representerer mennesker som jobber som modeller og ivaretar deres interesser. Oppgavene til et modellbyrå er å bistå modellene til å bygge opp en bildeportefølje som blir markedsført ut mot bedrifter som har behov for profilering. Når et modellbyrå mottar en oppdragsforespørsel så blir prisen og oppdragets art diskutert. Når det er enighet om dette blir oppdraget presentert for de aktuelle modellene. Det er vanlig at modellbyråer krever en prosentandel av oppdragets totale verdi som et konsulenthonorar.
Andrew Lloyd Webber
I 2009 komponerte han Storbritannias bidrag til Eurovision Song Contest, It's My Time, fremført av Jade Ewen. Andrew Lloyd Webber deltok som pianist. Bidraget endte på femteplass.
Masaji Kiyokawa
Masaji Kiyokawa (født 11. februar 1913, død 13. april 1999) var en japansk svømmer som deltok i de olympiske leker 1932 i Los Angeles og 1936 i Berlin.
Ludwig Kaas
Rådgiver for nuntius Pacelli
Arbeidsbyrden som professor, parlamentariker og nuntiaturrådgiver ble i meste laget. Selv om Kaas prøvde å prioritere innsatsen i eget bispedømme, ble virkeligheten at det var hans akademiske virke der som ble mest lidende. I 1922 ville han fratre læreposten, men Bertram og Pacelli insisterte at han skulle holde på den inntil han hadde oppnådd en sikker stilling i bispedømmet som ikke ville hindre hans eksterne arbeidsoppgaver. Bertram, etter forslag fra Pacelli, foreslo for den nye biskop av Trier, Franz Rudolf Bornewasser, at Kaas skulle utnevnes til katedralkanoniker, men biskopen nektet. En forarget Kaas kunngjorde at han ville frasi seg sine ytre oppgaver og konsentrere seg om sitt akademiske arbeide, men han ble etterhvert forsonet med Bornewasser. Den 1. april 1924 ble Kaas utnevnt til katedralkapittelet.
Kaas som partiformann
Den 30. januar 1933 kom Adolf Hitler til makt som kansler, basert på en koalisjon mellom Det nasjonalsosialistiske tyske arbeiderparti (NSDAP), Det tysknasjonale folkeparti (DNVP) og uavhengige konservative, under utelukkelse av det katolske Sentrumspartiet. Kaas førte en kampanje mot den nye regjering frem til valget den 5. mars. Men etter at regjeringspartiene hadde vunnet et flertall av mandatene, besøkte han visekansler Papen og foreslo at de la bak seg sine gamle stridigheter.
Stortingsvalget 1961
Resultat
De borgerlige felleslistene var:
Steve Barkin
Personlighet
Barkins oppførsel ligner mye på en militær drillinstruktør. Av den grunn er han en brysk type som ikke tolerer noe tull, og har liten sans for humor. Han er vanligvis streng mot elevene og veldig opptatt av punktlighet og generell folkeskikk.
Oddsskarðgöng
Oddsskarðgöng ble stengt i 2017 då ny veitunnel Norðfjarðargöng ble åpnet.
Michael Gambon
Karriere
Gambon fikk sin filmdebut i regissøren Laurence Oliviers Othello i 1965. Han spilte så romantiske hovedroller, og en av disse var rollen som «Gavin Ker» i BBC-serien The Borderers fra tidlig 70-tall. Hans utseende gjorde ham til en karakterskuespiller, og det var ikke før Dennis Potters The Singing Detective (1986) at hans navn ble kjent. Etter denne suksessen, som han vant en BAFTA-pris for, spilte han i suksessfilmer, som f.eks. The Cook, The Thief, His Wife and Her Lover fra 1989, hvor også Helen Mirren spilte en av hovedrollene, mens han også spilte i filmer som ikke fikk så stor oppmerksomhet og suksess.
Stanisław Dziwisz
Biskop, erkebiskop, kardinal
Ni dager etter pave Johannes Paul IIs død flyttet han ut av Vatikanet og bosatte seg nord i Roma.
Kommunekemi
Hovedformål
Disse hovedformål oppnås ved å skape flest mulige verdier ved å utvinne, omdanne, gjenbruke og forbrenne det farlige avfall.
Import av giftig avfall
Hexachlorbenzen er en av de mest persistente organiske forurensere og farlige miljøgifter som kan behandles på Kommunekemi. Danmarks miljøminister, Karen Ellemann har vært forkjemper for import av hexachlorbenzen fra Australia med henblikk på destruksjon i Danmark. Karen Ellemann beskrev i juni 2010 denne import som en mulighet for å demonstrere dansk kunnskap på kjemiavfall og gifthåndtering. Den 3. desember 2010 besluttet hun imidlertid å stoppe en planlagt transport av dette avfallet etter en offentlig kritikk.
Operafestukene i Kristiansund
Operafestukene i Kristiansund er en opera- og kulturfestival som arrangeres årlig i Kristiansund. Festivalen er en av få i Norge der opera står i sentrum. Operafestukene arrangeres over to i februar måned. Programmet for festivalen inkluderer operetter, musikaler og lettere kulturarrangement, så vel som fullskala operaoppsetninger.
Fleetwood Varley
Varley vant en olympisk sølvmedalje i skyting under Sommer-OL 1908 i London. Han var med på det britisk laget som kom på andreplass i lagskyting armégevær med 2497 poeng, bak USA med som fikk 2531. De andre på laget var Harcourt Ommundsen, Arthur Fulton, Philip Richardson, William Padgett og John Martin. Det var åtte lag som deltok og det var seks mann på hvert lag, konkurransen ble avviklet 10. og 11. juli 1908. Hver deltaker skjøt 15 skudd på hver av distansene 200-, 500-, 600-, 800 og 1000 yards. Varley skjøt totalt 423 poeng som var det nest beste resultatet på det britiske laget.
Cross Bowlingklubb
Cross Bowlingklubb (stiftet 1. januar 1970) er en norsk bowlingklubb fra Stavanger. Cross Bowlingklubb bruker Stavanger Bowling som hjemmehall. Hallen ligger på industriområdet Åsen, like ved E39 i Stavanger.
Klubben stiller totalt 5 lag i ligasystemet. Førstelaget spiller i Umbroligaen, mens de andre tre lagene spiller i 3. divisjon. Klubben har også lag i 1. divisjon veteranligaen.
Viminalhøyden
Viminalhøyden (Latin Collis Viminalis, Italiensk Viminale) er den minste av Romas syv høyder. En topp formet som en finger peker mot sentrum av Roma mellom Quirinalhøyden i nordvest og Esquilinhøyden i sørøst. Her ligger Teatro dell'Opera di Roma og Termini jernbanestasjon.
Slaget ved Bornhøved (1227)
Forspillet
Grev Gunzelin II giftet sin datter bort til den uekte kongesønnen Niels som en bekreftelse på alliansen mellom Schwerin-grevedømmet og det danske kongedømmet. I 1221 døde greven, men ekteskapet hadde avlet en sønn, som den ærgjerrige farfaren ønsket å sikre betydelige eiendommer for. De schwerinske landene, sammen med borgen Schwerin, ble delt i to av danskene som inndro halvparten for den lille sønnen. Gunzelin IIs bror Henrik, som var medhersker, måtte finne seg i dette.
Slaget
Etter de fleste kilder var slaget meget hardt, med stor bitterhet under intense sammenstøt over lengre perioder om gangen. Det gikk gjetord om de stridende som hadde kjempet i blod opptil knærne, danskekongen mistet flere hester i løpet av kampene og ble alvorlig skadet med et øye stukket ut, men ga ikke opp kampen og var nær ved å vinne.
Derimot ble slaget avgjort på et kritisk tidspunkt, etter at hæravdelingen på om lag 1 000 mann fra Ditmarsken gikk over til den nordtyske hæren, og vendte seg mot de tidligere allierte som ble presset vekk og kastet ut i forvirring. Valdemar Seier klarte, etter stort slit, å hindre kollaps av hæren, men mistet sine allierte inkludert grev Otto av Lüneburg, som ble tatt til fange sammen med tre danske bisper.
Christian Vieri
Vieri la først opp som fotballspiller i august 2006 da han var under kontrakt med UC Sampdoria. 29. august gikk han imidlertid gratis til Atalanta BC med kontrakt ut sesongen 2006–07. Vieri fikk bare 7 kamper, og gikk til ACF Fiorentina før 2007–2008-sesongen, hvor han scoret seks mål på 26 kamper. Han spilte én siste sesong for Atalanta før han la endelig opp sommeren 2009.
Meritter
Han ble i 1999 og 2002 kåret til Årets italienske spiller i Serie A.
Torstein Bae
Torstein Bae (født 3. april 1979 i Oslo) er en norsk sjakkspiller og jurist.
Amleto Giovanni Cicognani
Episkopalgenealogi
Hans episkopalgenealogi er:
Koroljov (by)
Historie
På slutten av 1800-tallet og frem til revolusjonen i 1917 lå det mange datsjaer for velstående moskovitter i Koroljov. Mange berømte personer, som Konstantin Stanislavskij, Anton Tsjekhov, Valerij Brjusov, Boris Pasternak, Anna Akhmatova, Isaak Levitan, Pavel Tretjakov, Marina Tsvetajeva og Vladimir Lenin bodde her.
Medier
«TV Koroljov24» og «RTV-Podmoskovje» har sine hovedkvarter i Koroljov. «TV Koroljov24» er spesielt kjent, og denne bykanalen har nesten blitt synonymt med lokalfjernsyn. Koroljov har også flere lokalaviser. «Kaliningradskaja Pravda» har en historie som strekker seg tilbake til 1931. Av de smalere Koroljov-avisene er «Nedelja v Podlipkah» og «På Jaroslavke».
Antenne
Ved 30 MHz er for eksempel en bølgelengde 300/30 MHz = 10 meter. I mobiltelefoner for GSM-nettet er bølgelengden ca. 300/915 MHz = 32 centimeter.
En antenne som ikke har den riktige avstemningen i forhold til frekvens, kan tilpasses ved å tune (avstemme) antennen elektrisk. Dersom antennen er for kort for aktuell frekvens, kan den fremstå som elektrisk lenger ved å lage en spole i nedre del an antennen. Dersom den er for lang i forhold til aktuell frekvens, kan det settes en kondensator i foten av antennen.
Enkelte antenner beregnet for mottak kalles aktive antenner. Dette betyr at de inneholder en innebygd elektronisk forsterkning av det mottatte signalet. Selve antennestrukturen kan godt være den samme som for en passiv antenne, men en aktiv antenne vil ved hjelp av forsterkning kunne oppnå bedre mottaksforhold selv uten å ha den nødvendige fysiske størrelsen på antennen.
Andregradsligning
ABC-formelen
De to røttene til andregradsligningen kan skrives på formen hvor symbolet «  ±  » indikerer at det eksisterer to løsninger: Uttrykket under kvadratroten, (b^2 - 4ac), kalles diskriminanten (D). En ligning med reelle koeffisienter vil få to reelle røtter når diskriminanten er positiv (D > 0), to reelle sammenfallende røtter når diskriminanten er null (D = 0) og to kompleks konjungerte røtter når diskriminanten er negativ (D < 0): ABC-formelen kan også skrives som: som kan forenkles til: Denne formen egner seg godt når man bruker en kalkulator med kvadratrot-funksjon og én minneplass eller flere for å finne røttene til andregradsligninger. Uttrykket under kvadratroten er en diskriminant. Formen over passer også godt når komplekse røtter kan godtaes. Da vil uttrykket utenfor kvadratroten være den reelle delen og kvadratrot-uttrykket være den imaginære delen:
Alternativ formel for løsningen
Hvis koeffisienten c \ne 0, så kan løsningene av andregradsligningen skrives på den alternative formen Merk at hvis c = 0, så gir denne formen den ene korrekte løsningen, x_1 = 0, men ikke den andre løsningen,
Historie
Det skulle gå svært lang tid før det ble akseptert at andregradsligningen også kunne ha negative røtter. Helt frem til middelalderen konsentrerte studiet av andregradsligninger seg om de tre formene som kan ha en positiv rot: der p og q er ikke-negative tall. Man finner eksempler på alle disse tre typene i de babylonske tekstene.